**JUDEŢUL SATU MARE**

**CONSILIUL JUDEŢEAN**

**Compartimentul Autoritate Tutelară**

Nr. \_\_\_\_\_\_\_\_ / \_\_\_\_\_\_\_\_2024

**RAPORT DE SPECIALITATE**

**pentru modificarea Hotărârii Consiliului Județean Satu Mare nr.177/2005 privind**

**înfiinţarea Comisiei de Evaluare a Persoanelor Adulte cu Handicap Satu Mare**

Raportat la prevederile Hotărârii Consiliului Judeţean Satu Mare nr.177/2005 privind înființarea Comisiei de Evaluare a Persoanelor Adulte cu Handicap Satu Mare, cu modificările și completările ulterioare;

**luând în considerare:**

- adoptarea Legii nr.96/2023 pentru modificarea și completarea Legii nr.448/2006 privind

protecția și promovarea drepturilor persoanelor cu handicap, **considerăm că se impune adaptarea și**

**actualizarea Regulamentului de organizare și funcționare al** **Comisiei de Evaluare a Persoanelor Adulte cu Handicap Satu Mare;**

**ținând cont de prevederile:**

- art.85 alin.(3), alin.(4), alin.(7), alin.(8) și ale alin.(11) din Legea nr.448/2006

privind protecția și promovarea drepturilor persoanelor cu handicap, republicată, cu modificările și completările ulterioare, în conformitate cu care:

“Art.85 *(3) Încadrarea în grad şi tip de handicap a adulţilor cu handicap se face de comisia de evaluare a persoanelor adulte cu handicap, denumită în continuare comisie de evaluare.*

*(4) Comisia de evaluare este organ de specialitate al consiliului judeţean, ………cu*

*activitate decizională în materia încadrării persoanelor adulte în grad şi tip de handicap şi are următoarea componenţă:*

1. *preşedinte - un medic de specialitate expertiză medicală a capacităţii de muncă,*

*medicină internă, medicină de familie sau un medic de medicină generală, absolvent de cursuri de management în domeniul sociomedical;*

*a^1) vicepreşedinte - un medic de specialitate expertiză medicală a capacităţii de muncă,*

*medicină de familie sau un medic de medicină generală, propus de directorul executiv/directorul general al direcţiei generale de asistenţă socială şi protecţia copilului;*

1. *un medic de specialitate expertiză medicală a capacităţii de muncă, medicină de*

*familie sau un medic de medicină generală, propus de direcţia de sănătate publică judeţeană …;*

1. *un reprezentant desemnat de organizaţiile neguvernamentale care desfăşoară activităţi*

*în beneficiul persoanelor cu handicap;*

*d) un psiholog;*

*e) un asistent social;*

*f) un membru licenţiat în ştiinţe juridice şi cu experienţă în dizabilitate.*

*(7) Membrii comisiilor de evaluare, inclusiv preşedintele şi vicepreşedintele, au dreptul la o indemnizaţie de şedinţă echivalentă cu 5% din indemnizaţia preşedintelui consiliului judeţean, …………….. Plata indemnizaţiei se suportă din bugetele consiliilor judeţene,…………Cuantumul lunar brut al indemnizaţiilor de şedinţă, pentru fiecare membru al comisiei de evaluare, nu poate depăşi 35% din indemnizaţia preşedintelui consiliului judeţean………… şi se acordă proporţional cu numărul de şedinţe la care a participat în luna respectivă.*

*(8) Preşedintele, vicepreşedintele şi membrii comisiei de evaluare nu fac parte din Serviciul de evaluare complexă.*

*(11) În cazul în care preşedintele comisiei de evaluare nu poate participa la lucrările comisiei, acestea vor fi conduse de către vicepreşedinte.”*

- art. 87 din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, în conformitate cu care:

*“*Art. 87 *(1) Comisia de evaluare are următoarele atribuţii principale:*

*a) stabileşte încadrarea în grad şi tip de handicap şi perioada de valabilitate a certificatului, după caz, data ivirii handicapului, orientarea profesională a adultului cu handicap, pe baza raportului de evaluare complexă elaborat de serviciul de evaluare complexă;*

*b) stabileşte măsurile de protecţie a adultului cu handicap, în condiţiile legii;*

*c) \*\*\* Abrogată*

*d) revocă sau înlocuieşte măsura de protecţie stabilită, în condiţiile legii, dacă împrejurările care au determinat stabilirea acesteia s-au modificat;*

*e) soluţionează cererile privind eliberarea atestatului de asistent personal profesionist;*

*f) informează adultul cu handicap sau reprezentantul legal al acestuia cu privire la măsurile de protecţie stabilite şi obligaţiile ce le revin;*

*g) promovează drepturile persoanelor cu handicap în toate activităţile pe care le întreprinde.*

*(1^1) Pentru persoanele cu handicap a căror afecţiune a generat deficienţe funcţionale şi/sau structural-anatomice într-un stadiu ireversibil şi care nu pot urma programe de recuperare, Comisia de evaluare este obligată să stabilească un termen permanent de valabilitate a certificatului fără a fi necesară prezentarea acestora la reevaluările periodice.*

*(1^2) Pentru persoanele cu handicap, pentru care comisia de evaluare a stabilit anterior încadrarea în gradul de handicap grav, cu excepţia celor prevăzute la alin. (1^1), evaluarea periodică se poate face la domiciliul persoanei, la cererea acesteia ori a reprezentantului său legal. Serviciul de evaluare complexă a persoanelor adulte cu handicap din cadrul direcţiilor generale de asistenţă socială şi protecţia copilului judeţene,..………….se deplasează la domiciliul persoanei după o prealabilă programare şi informare a acesteia cu privire la data şi ora efectuării evaluării periodice.*

*(1^3) Autorităţile publice responsabile cu elaborarea criteriilor de evaluare şi încadrare în grad de handicap au obligaţia stabilirii afecţiunilor medicale care întrunesc caracterul ireversibil.*

(2) Comisia de evaluare îndeplineşte orice alte atribuţii prevăzute de lege.

(3) Organizarea şi metodologia de funcţionare a comisiei de evaluare se reglementează prin hotărâre a Guvernului\*( *A se vedea Hotărârea Guvernului nr. 430/2008 pentru aprobarea Metodologiei privind organizarea şi funcţionarea comisiei de evaluare a persoanelor adulte cu handicap.*)

*(4) Încadrarea sau respingerea încadrării în grad şi tip de handicap se atestă prin certificat emis de către comisiile de evaluare. Eliberarea certificatului este scutită de taxa de timbru.*

*(5) Certificatul emis potrivit prevederilor alin. (4) poate fi contestat de către titularul acestuia, în termen de 30 de zile calendaristice de la data comunicării, la Comisia superioară de evaluare a persoanelor adulte cu handicap.*

*(6) Activitatea comisiilor de evaluare este coordonată metodologic de Autoritatea Naţională pentru Persoanele cu Dizabilităţi.”*

**raportat la prevederile:**

- HG nr.268/2007 pentru aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, cu modificările și completările ulterioare;

- Ordinului nr.762/1992/2007 pentru aprobarea criteriilor medico-psihosociale pe baza cărora se stabileşte încadrarea în grad de handicap, cu modificările și completările ulterioare;

- art.1 alin.(1) și alin.(2) precum și celelalte prevederi din Anexa la HG nr.430/2008

pentru aprobarea Metodologiei privind organizarea şi funcţionarea comisiei de evaluare a persoanelor adulte cu handicap, cu modificările și completările ulterioare, în conformitate cu care:

“ ANEXĂ

METODOLOGIE privind organizarea şi funcţionarea comisiei de evaluare a persoanelor adulte cu handicap

Art. 1

*(1) Comisia de evaluare a persoanelor adulte cu handicap, denumită în continuare comisia de evaluare, se organizează şi funcţionează, potrivit prevederilor art.85 din Legea nr.448/2006 privind protecţia şi promovarea drepturilor persoanelor cu handicap, republicată, ca organ de specialitate, fără personalitate juridică, al consiliului judeţean……………...*

*(2) Comisia de evaluare desfăşoară activitate decizională în domeniul încadrării persoanelor adulte în grad de handicap, respectiv în domeniul promovării drepturilor acestor persoane, cu respectarea legislaţiei în domeniu, precum şi a prezentei metodologii.* ”

Apreciem faptul că, implementarea cerințelor impuse de legislația incidentă,

respectiv punerea în aplicare a prevederilor Legii nr. 96/2023 pentru modificarea şi completarea

Legii nr.448/2006 privind protecţia şi promovarea drepturilor persoanelor cu handicap,

presupune actualizarea și adaptarea Regulamentului de organizare și funcționare al Comisiei de

Evaluare a Persoanelor Adulte cu Handicap Satu Mare la condițiile prevăzute de legislația actualizată,

în vigoare.

Față de argumentele anterior expuse, considerăm că proiectul de hotărâre pentru

modificarea Hotărârii Consiliului Județean Satu Mare nr.177/2005 privind înfiinţarea Comisiei

de Evaluare a Persoanelor Adulte cu Handicap Satu Mare, îndeplineşte condiţiile legale pentru a fi

supus dezbaterii şi aprobării Consiliului Judeţean Satu Mare, ulterior avizării de către comisiile de specialitate nominalizate în condițiile art.182 alin.(4) coroborate cu cele ale art.136 alin.(4) din OUG nr.57/2019 privind Codul administrativ, cu modificările și completările ulterioare.

În temeiul prevederilor art.182 alin.(4) cu trimitere la cele ale art.136 alin.(8) lit. b) și alin.(10) din OUG nr.57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre pentru modificarea Hotărârii Consiliului Județean**

**Satu Mare nr.177/2005 privind înfiinţarea Comisiei de Evaluare a Persoanelor Adulte**

**cu Handicap Satu Mare**

**Coordonator CAT, Vizat juridic,**

**Bartha Helga Elisabeta Giurma Loredana Anamaria**

Red/thn./BHE/5 ex.